
A krónikus totális okklúzió rekanalizáció sikerének és az iniciális bal kamra funkciónak az egy éves klinikai kimenetre kifejtett hatása

Kulcsszavak: kardiológia; CTO; PCI; MACE
Cél: Tudományos munkánk célja az volt, hogy a koronária krónikus
totális okklúzió (CTO) egy éves klinkai kimenetelét mennyire befolyásolta
a CTO-PCI sikere és az iniciális bal kamra funkció (EF).
Módszer: 2021-2022 között elvégzett 220 krónikus totális
okklúzió rekanalizációs beteget vontunk be prospektív vizsgálatunkba. A
sikeres beavatkozást a sikeres stentelés jelentette, amikor nem maradt
50%-nál nagyobb szűkület az érintett érben. A vizsgálati végpontok a major
kardiális események (MACE) és a kardiális okból bekövetkezett halál
voltak. Vizsgáltuk a CTO-PCI sikerét és az iniciális bal kamra funkciót.
Eredmények: A két éves vizsgálati periódusban 220 komplex krónikus
totális okklúziós eset perkután koronária intervencióját végeztük el. A
betegek átlagéletkora 65.4 ± 9.8 év volt és 82.3%-a volt férfi. A CTO
rekanalizáció sikerrátája 89.5%. Az egy éves kumulatív MACE 15.9%, míg a
halálozás 1.4% volt. A sikeres és sikertelen CTO-PCI után az egy
éves MACE 15.22% vs 21.7% (p=ns), míg a mortalitás 1% vs 4.3% volt
(p=ns). A mortalitás tendenciája sikertelen CTO-PCI esetén magasabb
volt. Az alacsony, közepes és normális EF esetén az egy éves MACE 10%
vs 20% vs 15.2%-ban (p=ns), míg halálozás 0% vs 2.2% vs 1.4%-ban fordult
elő (p=ns).
Konklúzió: A transradialis CTO-PCI egy éves MACE előfordulása magas,
míg halálozása alacsony. A halálozást és a MACE-t a CTO-PCI sikere és az
iniciális bal kamra funkció szignifikánsan nem befolyásolta
betegcsoportunkban.



